Катастрофа L-410 пад Мянзелінскам

Катастрофа L-410 пад Мянзелінскам— авіяцыйная катастрофа, якая адбылася ў раёне горада Мянзелінск (Татарстан, Расія) 10 кастрычніка 2021 года.

Адразу пасля ўзлёту з мясцовага аэрадрома самалёт L-410 ДТСААФ Расіі пачаў губляць вышыню і ўрэзаўся ў зямлю. На борце знаходзілася 22 чалавекі (20 парашутыстаў і 2 члены экіпажа). Выжылі шасцёра.

 Самалёт 
Самалёт, які разбіўся, меў бартавы нумар RF-94591, серыйны 871826. Быў выраблены ў красавіку 1987 года.

Пачаў эксплуатавацца ў 1987 годзе ў ВПС СССР, затым у ВПС Расіі, у студзені 2014 года паступіў у ДТСААФ.

 Экіпаж і пасажыры 
На борце знаходзіліся два лётчыкі:
 60-гадовы камандзір паветранага судна Міхаіл Бяляеў.
 61-гадовы другі пілот Аляксандр Зыкаў.
На борце знаходзілася 20 парашутыстаў, усе яны — грамадзяне Расіі.

 Катастрофа 
У 09:05 па маскоўскім часе самалёт узляцеў з паласы аэрадрома Мянзелінск.

На вышыні каля 70 метраў у самалёта адмовіў левы рухавік, пра што лётчыкі далажылі авіядыспетчару аэрадрома.

L-410 пачаў губляць вышыню. У 09:11 самалёт сутыкнуўся з зямлёй, закрануўшы крылом «Газель», кучу дроў і жалезабетонны плот. У выніку сутыкнення цалкам разбурыліся фюзеляж і крылы. Узгарання не было.

 Расследаванне 
Цэнтральнае міжрэгіянальнае следчае ўпраўленне на транспарце Следчага камітэта Расіі пачало праверку па факце крушэння. Заведзена крымінальная справа.

Сярод магчымых прычын крушэння разглядаліся перагруз, адмова аднаго з рухавікоў і памылкі экіпажа.

У лістападзе 2021 года Генеральны пракурор РФ Ігар Красноў заявіў, што праведзенай па гарачых слядах праверкай усталяваны залімітавы спектр парушэнняў ад крытычнага перагруза паветранага судна да фальсіфікацыі дазвольных і палётных дакументаў.

 Наступствы 
На месцы катастрофы пачаліся выратавальныя работы, якія неўзабаве былі завершаны. Усяго ў іх прымалі ўдзел 47 чалавек і 15 адзінак тэхнікі.

Цэнтр падрыхтоўкі касманаўтаў імя Юрыя Гагарына прыпыніў супрацоўніцтва з аэраклубам у Мянзелінску на час расследавання прычын крушэння самалёта.

ДТСААФ Расіі прыпыніла палёты сваіх самалётаў тыпу L-410.

 Рэакцыя 
Міністэрства замежных спраў Азербайджана выказала спачуванні ў сувязі з падзеннем самалёта. У Міністэрстве замежных спраў Турцыі таксама выказалі спачуванні.

Старшыня Кітая Сі Цзіньпін і прэзідэнт Казахстана Касым-Жамарт Такаеў накіравалі прэзідэнту Расіі Уладзіміру Пуціну тэлеграму са спачуваннямі з нагоды катастрофы. У гэты час прэзідэнт Татарстана Рустам Мініханаў даручыў падрыхтаваць прапановы па аказанні дапамогі сем’ям загінуўшых і пацярпелым пры крушэнні і вылецеў на месца катастрофы. Улады рэспублікі таксама падпісалі пастанову аб выплатах памерам 1 мільён рублёў — сем’ям загінулых у катастрофе, 400 тысяч рублёў — пацярпелым.

11 кастрычніка ў Татарстане аб’явілі днём жалобы.

Самалёт Superjet 100 МНС Расіі вылецеў у Набярэжныя Чаўны для транспарціроўкі пацярпелых у Маскву. На борце знаходзіўся першы намеснік міністра Расійскай Федэрацыі па справах грамадзянскай абароны Аляксандр Чупрыян.

 Гл. таксама 
 Катастрофа L-410 у Кемераўскай вобласці (2021)

 Зноскі 

Катэгорыя:2021 год у Расіі
Катэгорыя:Кастрычнік 2021 года
Катэгорыя:Падзеі 10 кастрычніка
Катэгорыя:Катастрофы 2021 года